**Tiszakécske Város Önkormányzata Képviselő-testületének**

**20/2015. (X.29.) önkormányzati rendelete**

**A magánszemélyek kommunális adójáról**

Tiszakécske Város Önkormányzata Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörében eljárva, a Tiszakécske Város Önkormányzata Képviselő-testületének a Tiszakécske Város Önkormányzata Képviselő-testületének Szervezeti és Működési Szabályzatáról szóló 23/2019. (XI.01.) önkormányzati rendelet 4. melléklet 1.1.3. pontjában biztosított véleményezési jogkörében eljáró Pénzügyi, Vagyonhasznosító és Településfejlesztési Bizottság véleményének kikérésével a következőket rendeli el:[[1]](#footnote-1)

**1.§**

Az önkormányzat illetékességi területén a korábban bevezetett magánszemélyek kommunális adóját határozatlan időre fenntartja.

**2. §**

Az adó évi mértéke adótárgyanként, illetőleg lakásbérleti jogonként 20.000.- forint.

**3. §[[2]](#footnote-2)**

(1)[[3]](#footnote-3) Mentes az önkormányzat illetékességi területén:

a) külterületen lévő tanya, külterületen lévő lakóépületek,[[4]](#footnote-4)

b) a nem lakás céljára szolgáló épület, épületrész, egyéb nem lakás céljára szolgáló épület;

c) a telek, valamint

d) az üdülő, szállásépület, vagy ténylegesen ilyen célra használt építmény.[[5]](#footnote-5)

(1a)[[6]](#footnote-6) Mentes a kommunális adó alól az érintett adótárgy tekintetében az, aki arra vonatkozóan építményadó fizetésre kötelezett.

(2) 50%-os adókedvezményben részesül az éves adófizetési kötelezettség tekintetében

az a magánszemély adóalany

1. aki a 65. életévét betöltötte, a 65. év betöltését követő év első napjától,
2. aki külön jogszabály szerint fogyatékossági támogatásban részesül,
3. aki külön jogszabály szerint vakok személyi járadékában részesül.
4. aki külön jogszabály szerint gyermekek otthongondozási díjára jogosult.[[7]](#footnote-7)

(3) az (2) bekezdésben meghatározott mértékű kedvezmény illeti meg az adóalanyt, amennyiben, az (2) bekezdés b-d)[[8]](#footnote-8) pontjaiban meghatározott feltételekkel a családjában élő személy rendelkezik.

(4) A rendelet alkalmazásában család a szociális igazgatásról és szociális ellátásokról szóló 1993. évi III. törvény 4. § (1) bekezdés c) pontja szerinti család fogalom.

(5) 50%-os adókedvezményben részesül az éves adófizetési kötelezettség tekintetében a Tiszakécske Önkormányzati Tűzoltó Parancsnokságánál (továbbiakban: Tűzoltóparancsnokság) készenlétet ellátó tűzoltó kizárólag egy lejelentett, tulajdonában álló ingatlana után, a Tűzoltóparancsnokság által minden év január 31. napjáig megküldött adatszolgáltatás alapján.[[9]](#footnote-9)

(6) Az adóalany a 3. § (2) bekezdés a-d) pontjaiban meghatározott kedvezményre vonatkozó igényét legkésőbb tárgyév január 31-ig nyújthatja be az azt igazoló dokumentumok csatolásával.[[10]](#footnote-10)

(7) A rendeletben meghatározott kedvezményre vonatkozó kérelmeket az önkormányzati adóhatósághoz kell benyújtani.

(8) A (2) bekezdés b-d) pontjaiban foglalt feltételeket az illetékes Kormányhivatal vagy Járási Hivatal által kiadott igazolással, vagy hatósági bizonyítvánnyal kell igazolni.[[11]](#footnote-11)

(9) Az önkormányzati adóhatóság dönt a rendeletben meghatározott kedvezményre vonatkozó beadott kérelmekről.

(10) Az e §-ban meghatározott kedvezményt az adóalany kizárólag egy ingatlan után veheti igénybe, és az egyes kedvezmények nem vonhatóak össze.

**4. §**

Ez a rendelet 2016. január 1-jén lép hatályba.

Tiszakécske, 2015. október 29.

 **Tóth János Gombosné dr. Lipka Klaudia**

polgármester jegyző

**ZÁRADÉK:**

**A rendelet kihirdetése a mai napon a Polgármesteri Hivatal hirdetőtábláján való kifüggesztéssel megtörtént.**

**Tiszakécske, 2015. október 29.**

**Gombosné dr. Lipka Klaudia**

 jegyző

1. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-1)
2. Módosította a 21/2016. (XI.24.) önkormányzati rendelet. Hatályba lép: 2017. január 1. [↑](#footnote-ref-2)
3. Módosította a 21/2017. (XI.30.) önkormányzati rendelet. Hatályba lép: 2018. január 1. [↑](#footnote-ref-3)
4. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-4)
5. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-5)
6. Kiegészítette a 21/2017. (XI.30.) önkormányzati rendelet. Hatályba lép: 2018. január 1. [↑](#footnote-ref-6)
7. Kiegészítette a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-7)
8. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-8)
9. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-9)
10. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-10)
11. Módosította a 26/2019. (XI.28.) önkormányzati rendelet. Hatályba lép: 2020. január 1. [↑](#footnote-ref-11)